עומר פארוק טקבילק

עומר פארוק טקבילק (טורקית: Ömer Faruk Tekbilek ולעיתים Omar Faruk Tekbilek; יליד 1951) הוא מוזיקאי טורקי שמנגן על חליל, נאי, זורנה וכלי נגינה מזרחיים נוספים, בהם עוד, בגלמה וטאר. טקבילק נולד בעיר אדנה. אביו היה אדם דתי שקרא בקול את התפילות במסגד. אמו הייתה ממצרים, ואהבתה למוזיקה של ריאד אל סונבאטי הועברה לבנה, שגדל על מוזיקת ארבסק. כאדם צעיר, טקבילק למד סופיות וחשב להקדיש את חייו לענף המיסטי הזה של האסלאם. בגיל 15, הוא החליט להיות מוזיקאי מקצועי, ועזב את בית הספר. בשנת 1967 עבר לאיסטנבול, בה הכיר מצד אחד סגנונות נגינה מודרניים ומאידך התוודע לדרווישים המסתובבים, ולתפיסת המוזיקה הרוחנית שלהם, שהשפיעה עליו עמוקות. ב-1971, שהיה בן 20, ערך סיבוב הופעות עולמי ראשון, במסגרתו ביקר בארצות הברית. הוא היגר לארצות הברית והשתקע בניו יורק חמש שנים מאוחר יותר. בארצות הברית יצר להקה בשם "הסולטאנים" יחד עם אמנים מצריים ויווניים, לאחר מכן השתנה ההרכב ונקרא "Whirling", אך במהלך 12 השנים הבאות, עבד לפרנסתו במפעל טקסטיל. ב-1988, הוא "התגלה" על ידי הגיטריסט והמפיק המוזיקלי בריאן קין, שחיפש סאונד ספציפי לכלול בפסקול שלו לסרט סולימאן המפואר. קין הפך למפיק של טקבילק בשישה אלבומים, ובהדרגה הפך טקבילק למפורסם יותר. טקבילק שיתף פעולה עם אמני ג'אז ומוזיקת עולם, בהם דון צ'רי, גליקריה, אנואר בראהים, ארא דינקיג'אן, מייסד להקת נייטארק ועופרה חזה. טקבילק מרבה להופיע ברחבי העולם, וביקר פעמים רבות בישראל. בשנות ה-90 השתתף פעמיים בפסטיבל ישראל ושיתף פעולה עם להקת בוסתן אברהם, זוהר פרסקו ולהקת שבע. במרץ 2000 הופיע בישראל יחד עם להקת "אסטה" הישראלית, היוצרת מוזיקת-עולם. במרץ 2001 השתתף בפסטיבל "שומעים עולם". באוקטובר 2003 ביקר בישראל והנחה כיתות אמן והעלה שורה של מופעים בפסטיבל "מנגנים עולם", בהיכל אמנויות הבמה בהרצליה. הוא הופיע עם להקה בת חמישה נגנים (בקאנון, גיטרה אקוסטית, תופים, כלי הקשה וקלידים), ואירח את הזמרות יסמין לוי ולובנה סלאמה וסולני תזמורת נצרת. במאי 2007, היה אורח הכבוד של פסטיבל תרבות של שלום. טקבילק הופיע פעמיים ב"צוותא" בתל אביב ובהיכל התרבות בפתח תקווה, שם ארח את הזמרת יסמין לוי. בנוסף ערך בסכנין מופע יחד עם דרווישים מחוללים שמשך קהל יהודי ומוסלמי. בנובמבר 2009 השתתף בפסטיבל העוד בירושלים, אחר כך הופיע בפסטיבל שוב ב-2016, וב-2019. בקיץ 2011 הופיע ב"פסטיבל התמר" בים המלח. The Sultans Middle Eastern Band Vol 1 (1981) The Sultans Middle Eastern Band Vol 2 (1982) Best of Sultans (1986) Suleyman The Magnificent (1988) Fire Dance (1990) Beyond The Sky (1992) Whirling (1994) Fata Morgana (1995) Mystical Garden (1996) Crescent Moon (1998) One Truth (1999, World Class/Hearts of Space Records) Dance into Eternity: Selected Pieces 1987–1998 (2000) Alif (2002) Tree Of Patience (2005) Rare Elements (Remixes) (2009) Kelebek (Butterfly) (2009) Best of Omar Faruk Tekbilek “Longing” (2010) Sound of Istanbul, Vol. 1 (2011) Dance for Peace "Sufi Selections of OMAR FARUK TEKBILEK" (2011) The Meeting of The Legends "Askin Project" (2012) Love Is My Religion (2016) מדיה וקבצים בנושא עומר פארוק טקבילק בוויקישיתוף אתר האינטרנט הרשמי של עומר פארוק טקבילק עומר פארוק טקבילק, ברשת החברתית פייסבוק עומר פארוק טקבילק, ברשת החברתית אקס (טוויטר) עומר פארוק טקבילק, באתר Last.fm (באנגלית) עומר פארוק טקבילק, באתר AllMusic (באנגלית) עומר פארוק טקבילק, באתר MusicBrainz (באנגלית) עומר פארוק טקבילק, באתר Discogs (באנגלית) עומר פארוק טקבילק, באתר Songkick (באנגלית) פרופיל באתר "הבמה" משקלו של העוד, באתר הארץ, 16 באפריל 2001 יוסי בבליקי, ‏זה הלילה בו תגיעו לגן-עדן מחופף, באתר גלובס, 23 במרץ 2000 מרב יודילוביץ', מוזיקת עולם באופרה, באתר ynet, 7 במרץ 2001 שגריר הרגש ושגריר השכל, באתר הארץ, 31 במרץ 2001 עומר פארוק טקבילק בפסטיבל "מנגנים עולם", באתר הארץ, 10 בספטמבר 2003 עומר שומרוני, ‏רואים עולם, באתר גלובס, 8 באוקטובר 2003 תמר סוקניק, המוסיקאי הטורקי טקבילק יופיע בפסטיבל "תרבות של שלום", באתר הארץ, 17 באפריל 2007 בני ציפר, ערבים רוקדים, באתר הארץ, 30 במאי 2007 ארז שוייצר, פסטיבל העוד: בין ערן צור ואום כולתום, באתר הארץ, 10 בנובמבר 2009 דפנה ארד, המוזיקאי היווני סטאברוס קסרחקוס יופיע בפסטיבל העוּד הבינלאומי בירושלים, באתר הארץ, 11 בספטמבר 2016 בן שלו, עומר פארוק טקבילק בפסטיבל העוד: גישר בין טורקיה לג'ז, באתר הארץ, 22 בנובמבר 2019 אלעד בילו, עכבר העיר אונליין, עומר פארוק, הצ'רצ'ילים ושלום חנוך: פסטיבל התמר 2011, באתר הארץ, 14 באוגוסט 2011 טל פרי חגית פלג-רותם, ‏ים המלח מלח הארץ פסטיבל התמר, באתר גלובס, 27 בספטמבר 2011 ארז שוייצר, יש לו סבלנות, באתר הארץ, 13 במאי 2007